jdu_rjd_and_congress_alliece_making_bjp_strong |
जदयू, राजद, कांग्रेस का गठजोड़ भाजपा के मजबूत होने का सबूत :शाहनवाज
By: admin	| Last Updated: Sunday, 27 July 2014 2:19 PM
पटना: बिहार में 10 विधानसभा सीटों पर होने वाले उपचुनाव में सभी सीटों पर जीत हासिल करने का दावा करते हुए पार्टी के राष्ट्रीय प्रवक्ता सैयद शाहनवाज हुसैन ने आज कहा कि उपचुनावों के लिए जदयू, राजद और कांग्रेस का साथ आना राज्य में ‘भाजपा की मजबूती बढ़ने’ का सबूत है.
हुसैन ने प्रदेश पार्टी मुख्यालय में संवाददाताओं से कहा, ‘‘उनका गठजोड़ इस बात का सबूत है कि भाजपा अब बिहार में सबसे मजबूत पार्टी है और इसका अपने बूते मुकाबला करने की उनमें क्षमता नहीं है. ऐसा करने का उनके पास साहस नहीं है। इसी के चलते उन्होंने गठजोड़ किया है.’’
हुसैन ने कहा कि पूर्व मुख्यमंत्री नीतीश कुमार और राजद प्रमुख लालू प्रसाद को अपनी कही उन बातों से मुकरते देखना हास्यास्पद है जो उन्होंने विधानसभा और जन सभाओं में एक दूसरे के खिलाफ कही थी.
उन्होंने कहा, ‘‘लेकिन भाजपा ने जो कुछ कहा था उस पर वह अडिग है। राजद का शासन काल जंगलराज था और कुमार, प्रसाद तथा कांग्रेस का हाथ मिला लेना जंगलराज..2 है। हमारी पार्टी इससे बखूबी निपटेगी.’’
Web Title: jdu_rjd_and_congress_alliece_making_bjp_strong
First Published: Sunday, 27 July 2014 2:19 PM